Във връзка с внесено с вх. № ОВОС-1635/09.06.2023г. и вх. № ОВОС-1635-7/14.09.2023г. уведомление за инвестиционно предложение (ИП) „Изграждане на ферма за скариди, чрез рециркулационна затворена система за отглеждане на тихоокеанска бяла скарида в ПИ с идентификатор 56784.536.1050, гр. Пловдив и писмо изх. № ПУ-01-557(3)/16.11.2023г. на Басейнова Дирекция Източнобеломорски район Пловдив, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

1. **По отношение на изискванията на глава шеста, раздел трети на ЗООС:**

Съгласно представената информация ИП е свързано с изграждане на ферма за скариди, чрез рециркулационна затворена система за отглеждане на тихоокеанска бяла скарида.

Фермата ще се реализира в част от ПИ с идентификатор 56784.536.1050, гр. Пловдив в съществуващата сграда. С ИП не се предвижда изграждане на допълнителни сгради в имота. Предвиждат се дейности по преустройство на съществуващата сграда в съответствие с технологичните изисквания за дейността. В сградата ще се разположат два басейна за отглеждане на скариди; ще се обособи техническо помещение, в което ще се разположи системата за рециркулация; административно-битова част; складово-обслужваща част.

Съгласно широкия обхват на Директивата по ОВОС, терминът „рибовъдство“ се използва взаимнозаменяемо с „аквакултура“. Аквакултура се отнася до по-шроко отглеждане на всеки воден организъм, в сладки или морски води. Предвижданията на ИП представляват аквакултурни дейности, свързани с интензивно отглеждане на водни организми, като използваните техники биха довели до повишаване на продукцията им извън естествения капацитет на околната среда.

В тази връзка, така заявеното инвестиционно предложение попада в обхвата на т.1, буква „е“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т.1 от същия закон подлежи на преценяване на необходимостта от извършване на ОВОС.

1. **По отношение на изискванията на чл. 31 от Закона за биологичното разнообразие (ЗБР):**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“.

Копие на писмото е изпратено до Община Пловдив Район Южен

Отговорено от РИОСВ-Пловдив на 22.11.2023г.